title: Απόφαση 2014/658/ΚΕΠΠΑ του Συμβουλίου, της 8ης Σεπτεμβρίου 2014 , για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

text:
               12.9.2014

               EL

               Επίσημη Εφημερίδα της Ευρωπαϊκής Ένωσης

               L 271/47

         ΑΠΌΦΑΣΗ 2014/658/ΚΕΠΠΑ ΤΟΥ ΣΥΜΒΟΥΛΊΟΥ
   της 8ης Σεπτεμβρίου 2014
   για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 17 Μαρτίου 2014 το Συμβούλιο εξέδωσε την απόφαση 2014/145/ΚΕΠΠΑ (1).

               (2)

               Στις 30 Αυγούστου 2014 το Ευρωπαϊκό Συμβούλιο εξέφρασε την ανησυχία του για τις συνεχιζόμενες και διαρκώς οξυνόμενες συγκρούσεις στην ανατολική Ουκρανία και ζήτησε να προστεθεί νέα διάταξη για την καταχώριση στους σχετικούς καταλόγους όλων των προσώπων και των φορέων που έχουν σχέσεις με τις αυτονομιστικές ομάδες στην περιοχή Ντονμπάς.

               (3)

               Επίσης, το Συμβούλιο εκτιμά ότι στον κατάλογο προσώπων, οντοτήτων και φορέων που υπόκεινται σε περιοριστικά μέτρα, ως έχει στο παράρτημα της απόφασης 2014/145/ΚΕΠΠΑ, θα πρέπει να προστεθούν επιπλέον φυσικά και νομικά πρόσωπα.

               (4)

               Δεδομένου ότι εξακολουθεί να υπονομεύεται ή να απειλείται η εδαφική ακεραιότητα, η κυριαρχία και η ανεξαρτησία της Ουκρανίας, η ισχύς της απόφασης 2014/145/ΚΕΠΠΑ θα πρέπει να ανανεωθεί για άλλους έξι μήνες.

               (5)

               Η απόφαση 2014/145/ΚΕΠΠΑ θα πρέπει να τροποποιηθεί αναλόγως.

               (6)

               Για την εφαρμογή αυτών των μέτρων, απαιτείται περαιτέρω δράση της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2014/145/ΚΕΠΠΑ τροποποιείται ως εξής:

               1)

               Το άρθρο 1 παράγραφος 1 αντικαθίσταται από το ακόλουθο κείμενο:
               «1.   Τα κράτη μέλη λαμβάνουν τα αναγκαία μέτρα προκειμένου να αποτρέψουν την είσοδο στην επικράτειά τους ή τη διέλευση μέσω της επικράτειάς τους:

                           α)

                           φυσικών προσώπων υπεύθυνων για δράσεις ή πολιτικές που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας ή τη σταθερότητα ή την ασφάλεια στην Ουκρανία ή που στηρίζουν ενεργά ή εφαρμόζουν τέτοιες δράσεις ή πολιτικές ή που παρεμποδίζουν το έργο διεθνών οργανισμών στην Ουκρανία, καθώς και των φυσικών προσώπων που συνδέονται με αυτά·

                           β)

                           φυσικών προσώπων που παρέχουν ενεργά υλική ή οικονομική στήριξη σε Ρώσους ιθύνοντες υπεύθυνους για την προσάρτηση της Κριμαίας ή την αποσταθεροποίηση της ανατολικής Ουκρανίας ή έχουν οφέλη από αυτούς· ή

                           γ)

                           φυσικών προσώπων που πραγματοποιούν συναλλαγές με τις αυτονομιστικές ομάδες στην περιοχή Ντονμπάς της Ουκρανίας,

                     όπως απαριθμούνται στο παράρτημα.».

               2)

               Το άρθρο 2 παράγραφος 1 αντικαθίσταται από το ακόλουθο κείμενο:
               «1.   Δεσμεύονται όλα τα κεφάλαια και οι οικονομικοί πόροι που τελούν υπό την κυριότητα, την κατοχή ή τον έλεγχο:

                           α)

                           φυσικών προσώπων υπεύθυνων για δράσεις ή πολιτικές που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας ή τη σταθερότητα ή την ασφάλεια στην Ουκρανία ή που στηρίζουν ενεργά ή εφαρμόζουν τέτοιες δράσεις ή πολιτικές ή που παρεμποδίζουν το έργο διεθνών οργανισμών στην Ουκρανία, καθώς και των φυσικών ή νομικών προσώπων, οντοτήτων ή φορέων που συνδέονται με αυτά·

                           β)

                           νομικών προσώπων, οντοτήτων ή φορέων που παρέχουν υλική ή οικονομική στήριξη σε δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας·

                           γ)

                           νομικών προσώπων, οντοτήτων ή φορέων στην Κριμαία ή τη Σεβαστούπολη η κυριότητα των οποίων έχει μεταβιβαστεί αντίθετα προς το ουκρανικό δίκαιο ή νομικών προσώπων, οντοτήτων ή φορέων που έχουν ωφεληθεί από την εν λόγω μεταβίβαση· ή

                           δ)

                           φυσικών ή νομικών προσώπων, οντοτήτων ή φορέων που παρέχουν ενεργά υλική ή οικονομική στήριξη σε Ρώσους ιθύνοντες υπεύθυνους για την προσάρτηση της Κριμαίας ή την αποσταθεροποίηση της ανατολικής Ουκρανίας ή έχουν οφέλη από αυτούς· ή

                           ε)

                           φυσικών ή νομικών προσώπων, οντοτήτων ή φορέων που πραγματοποιούν συναλλαγές με τις αυτονομιστικές ομάδες στην περιοχή Ντονμπάς της Ουκρανίας,

                     όπως απαριθμούνται στο παράρτημα.».

               3)

               Το άρθρο 6 δεύτερη παράγραφος αντικαθίσταται από το ακόλουθο κείμενο:
               «Η παρούσα απόφαση εφαρμόζεται έως τις 15 Μαρτίου 2015.».
         Άρθρο 2
   Τα πρόσωπα και οι οντότητες που απαριθμούνται στον κατάλογο του παραρτήματος της παρούσας απόφασης προστίθενται στον κατάλογο του παραρτήματος της απόφασης 2014/145/ΚΕΠΠΑ.
   Άρθρο 3
   Η παρούσα απόφαση τίθεται σε ισχύ την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 8 Σεπτεμβρίου 2014.

            Για το Συμβούλιο

            Ο Πρόεδρος

         S. GOZI

      (1)  Απόφαση 2014/145/ΚΕΠΠΑ του Συμβουλίου, της 17ης Μαρτίου 2014, σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ L 78 της 17.3.2014, σ. 16).

      ΠΑΡΑΡΤΗΜΑ
      Κατάλογος των προσώπων και των οντοτήτων που αναφέρονται στο άρθρο 2

                  Ονοματεπώνυμο

                  Πληροφορίες ταυτοποίησης

                  Αιτολογία

                  Ημερομηνία καταχώρισης

                  1.

                  Alexander ZAKHARCHENKO
                  Александр Владимирович Захарченко

                  Γεννήθηκε το 1976 στο Donetsk

                  Στις 7 Αυγούστου αντικατέστησε τον Alexander Borodai στη θέση του αποκαλούμενου «Πρωθυπουργού» της αποκαλούμενης «Λαϊκής Δημοκρατίας του Donetsk». Αναλαμβάνοντας αυτή τη θέση και ενεργώντας υπό αυτή την ιδιότητα, ο Zakharchenko έχει στηρίξει ενέργειες και πολιτικές οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας.

                  12.9.2014

                  2.

                  Vladimir KONONOV ή «Τσάρος»

                  Γεννήθηκε στις 14.10.1974 στο Gorsky

                  Στις 14 Αυγούστου αντικατέστησε τον Igor Strelkov/Girkin στη θέση του αποκαλούμενου «Υπουργού Άμυνας» της αποκαλούμενης «Λαϊκής Δημοκρατίας του Donetsk». Σύμφωνα με πληροφορίες, διοικεί μια μεραρχία αυτονομιστών μαχητών στο Donetsk από τον Απρίλιο και έχει υποσχεθεί να «φέρει εις πέρας το στρατηγικό καθήκον της απώθησης της στρατιωτικής επίθεσης της Ουκρανίας». Ο Konokov έχει συνεπώς στηρίξει ενέργειες και πολιτικές οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας.

                  12.9.2014

                  3.

                  Miroslav Vladimirovich RUDENKO
                  Мирослав Владимирович Руденко

                  Γεννήθηκε στις 21.1.1983 στο Debalcevo

                  Διοικητής της Πολιτοφυλακής του Donbass. Έχει δηλώσει, μεταξύ άλλων, ότι οι δυνάμεις του θα συνεχίσουν τη δράση τους στην υπόλοιπη χώρα. Ο Rudenko έχει συνεπώς στηρίξει ενέργειες και πολιτικές οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας.

                  12.9.2014

                  4.

                  Gennadiy Nikolaiovych TSYPKALOV
                  Геннадий Николаевич Цыпкалов.

                  Γεννήθηκε στις 21.6.1973

                  Αντικατέστησε τον Marat Bashirov στη θέση του αποκαλούμενου «Πρωθυπουργού» της αποκαλούμενης «Λαϊκής Δημοκρατίας του Lugansk». Προηγουμένως ήταν ενεργό μέλος της πολιτοφυλακής «Νοτιοανατολικός Στρατός». Ο Tsyplakov έχει συνεπώς στηρίξει ενέργειες και πολιτικές οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας.

                  12.9.2014

                  5.

                  Andrey Yurevich PINCHUK
                  Андрей Юрьевич ПИНЧУК

                  «Υπουργός Κρατικής Ασφάλειας» στην αποκαλούμενη «Λαϊκή Δημοκρατία του Donetsk». Συνδέεται με τον Vladimir Antyufeyev, ο οποίος είναι υπεύθυνος για τις αυτονομιστικές «κυβερνητικές» δραστηριότητες της αποκαλούμενης «Κυβέρνησης της Λαϊκής Δημοκρατίας του Donetsk». Έχει συνεπώς στηρίξει ενέργειες και πολιτικές οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας.

                  12.9.2014

                  6.

                  Oleg BEREZA
                  Олег БЕРЕЗА

                  «Υπουργός Εσωτερικών» της αποκαλούμενης «Λαϊκής Δημοκρατίας του Donetsk». Συνδέεται με τον Vladimir Antyufeyev, ο οποίος είναι υπεύθυνος για τις αυτονομιστικές «κυβερνητικές» δραστηριότητες της αποκαλούμενης «Κυβέρνησης της Λαϊκής Δημοκρατίας του Donetsk». Έχει συνεπώς στηρίξει ενέργειες και πολιτικές οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας.

                  12.9.2014

                  7.

                  Andrei Nikolaevich RODKIN
                  Андрей Николаевич Родкин

                  Εκπρόσωπος της αποκαλούμενης «Λαϊκής Δημοκρατίας του Donetsk» στη Μόσχα. Σε δηλώσεις του, έχει μεταξύ άλλων υποστηρίξει ότι η πολιτοφυλακή είναι έτοιμη να διεξαγάγει ανταρτοπόλεμο και να κατάσχει οπλικά συστήματα από τις ουκρανικές ένοπλες δυνάμεις. Έχει συνεπώς στηρίξει ενέργειες και πολιτικές οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας.

                  12.9.2014

                  8.

                  Aleksandr KARAMAN
                  Александр караман

                  «Αναπληρωτής Πρωθυπουργός, αρμόδιος για κοινωνικά θέματα» της αποκαλούμενης «Λαϊκής Δημοκρατίας του Donetsk». Συνδέεται με τον Vladimir Antyufeyev, ο οποίος είναι υπεύθυνος για τις αυτονομιστικές «κυβερνητικές» δραστηριότητες της αποκαλούμενης «Κυβέρνησης της Λαϊκής Δημοκρατίας του Donetsk». Έχει συνεπώς στηρίξει ενέργειες και πολιτικές οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας. Προστατευόμενος του Αναπληρωτή Πρωθυπουργού της Ρωσίας Dmitry Rogozin.

                  12.9.2014

                  9.

                  Georgiy L'vovich MURADOV
                  Георгий Львович Мурадов

                  Γεννήθηκε στις 19.11.1954

                  Αποκαλούμενος «Αναπληρωτής Πρωθυπουργός» της Κριμαίας και Πληρεξούσιος Αντιπρόσωπος της Κριμαίας παρά τω Προέδρω Πούτιν. Από την παράνομη προσάρτηση της Κριμαίας, ο Muradov έχει διαδραματίσει σημαντικό ρόλο στην παγίωση του ρωσικού ελέγχου επί των θεσμών της Κριμαίας. Έχει συνεπώς στηρίξει ενέργειες και πολιτικές οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας.

                  12.9.2014

                  10.

                  Mikhail Sergeyevich SHEREMET
                  Михаил Сергеевич Шеремет

                  Γεννήθηκε στις 23.5.1971 στο Dzhankoy

                  Αποκαλούμενος «Πρώτος Αναπληρωτής Πρωθυπουργός» της Κριμαίας. Ο Sheremet διαδραμάτισε σημαντικό ρόλο στην οργάνωση και τη διεξαγωγή του δημοψηφίσματος της 16ης Μαρτίου στην Κριμαία για την ένωσή της με τη Ρωσία. Την περίοδο της διεξαγωγής του δημοψηφίσματος, ο Sheremet ήταν, σύμφωνα με πληροφορίες, διοικητής των προσκείμενων στη Μόσχα «δυνάμεων αυτοάμυνας» που δραστηριοποιούνταν στην Κριμαία. Έχει συνεπώς στηρίξει ενέργειες και πολιτικές οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας.

                  12.9.2014

                  11.

                  Yuri Leonidovich VOROBIOV
                  Юрий Леонидович Воробьев

                  Γεννήθηκε στις 2.2.1948 στο Krasnoyarsk

                  Αντιπρόεδρος του Ομοσπονδιακού Συμβουλίου της Ρωσικής Ομοσπονδίας. Την 1η Μαρτίου 2014, απευθυνόμενος στο Ομοσπονδιακό Συμβούλιο, ο Vorobiov τάχθηκε δημοσίως υπέρ της ανάπτυξης ρωσικών δυνάμεων στην Ουκρανία. Εν συνεχεία, υπερψήφισε το σχετικό διάταγμα.

                  12.9.2014

                  12.

                  Vladimir Volfovich ZHIRINOVSKY
                  Владимир Вольфович Жириновски

                  Γεννήθηκε στις 10.6.1964 στο Eidelshtein, Καζαχστάν

                  Μέλος του Συμβουλίου της Δούμας· ηγέτης του Φιλελεύθερου Δημοκρατικού Κόμματος Ρωσίας. Τάχθηκε ενεργά υπέρ της χρήσης των ρωσικών ενόπλων δυνάμεων στην Ουκρανία και υπέρ της προσάρτησης της Κριμαίας. Έχει ταχθεί ενεργά υπέρ της διχοτόμησης της Ουκρανίας. Υπέγραψε εξ όνοματος του Φιλελεύθερου Δημοκρατικού Κόμματος Ρωσίας, του οποίου είναι πρόεδρος, συμφωνία με την αποκαλούμενη «Λαϊκή Δημοκρατία του Donetsk».

                  12.9.2014

                  13.

                  Vladimir Abdualiyevich VASILYEV

                  Γεννήθηκε στις 11.8.1949 στο Klin

                  Αντιπρόεδρος της Δούμας. Στις 20 Μαρτίου 2014, υπερψήφισε το σχέδιο ομοσπονδιακού συνταγματικού νόμου «σχετικά με την αποδοχή της Δημοκρατίας της Κριμαίας στη Ρωσική Ομοσπονδία και τον σχηματισμό, εντός της Ρωσικής Ομοσπονδίας, νέων ομοσπονδιακών οντοτήτων, της Δημοκρατίας της Κριμαίας και της υπό ομοσπονδιακό καθεστώς πόλης της Σεβαστούπολης».

                  12.9.2014

                  14.

                  Viktor Petrovich VODOLATSKY
                  Виктор Петрович Водолацкий

                  Γεννήθηκε στις 19.8.1957 στην περιφέρεια Azov.

                  Πρόεδρος («ataman») της Ένωσης των Ρωσικών και Αλλοδαπών Κοζακικών Δυνάμεων, και βουλευτής της Δούμας. Στήριξε την προσάρτηση της Κριμαίας και παραδέχθηκε ότι Κοζάκοι της Ρωσίας έλαβαν ενεργά μέρος στις συγκρούσεις στην Ουκρανία, μαχόμενοι στο πλευρό των στηριζόμενων από τη Μόσχα αυτονομιστών. Στις 20 Μαρτίου 2014, υπερψήφισε το σχέδιο ομοσπονδιακού συνταγματικού νόμου «σχετικά με την αποδοχή της Δημοκρατίας της Κριμαίας στη Ρωσική Ομοσπονδία και τον σχηματισμό, εντός της Ρωσικής Ομοσπονδίας, νέων ομοσπονδιακών οντοτήτων, της Δημοκρατίας της Κριμαίας και της υπό ομοσπονδιακό καθεστώς πόλης της Σεβαστούπολης».

                  12.9.2014

                  15.

                  Leonid Ivanovich KALASHNIKOV
                  Леонид Иванович Калашников

                  Γεννήθηκε στις 6.8.1960 στο Stepnoy Dvorets

                  Πρώτος αντιπρόεδρος της Επιτροπής Εξωτερικών Υποθέσεων της Δούμας. Στις 20 Μαρτίου 2014, υπερψήφισε το σχέδιο ομοσπονδιακού συνταγματικού νόμου «σχετικά με την αποδοχή της Δημοκρατίας της Κριμαίας στη Ρωσική Ομοσπονδία και τον σχηματισμό, εντός της Ρωσικής Ομοσπονδίας, νέων ομοσπονδιακών οντοτήτων, της Δημοκρατίας της Κριμαίας και της υπό ομοσπονδιακό καθεστώς πόλης της Σεβαστούπολης».

                  12.9.2014

                  16.

                  Vladimir Stepanovich NIKITIN

                  Γεννήθηκε στις 5.4.1948 στο Opochka

                  Πρώτος αντιπρόεδρος της Επιτροπής της Δούμας για τις Σχέσεις με τις Χώρες ΚΑΚ, την Ευρωασιατική Ενοποίηση και τους Δεσμούς με τους Συμπατριώτες. Στις 20 Μαρτίου 2014, υπερψήφισε το σχέδιο ομοσπονδιακού συνταγματικού νόμου «σχετικά με την αποδοχή της Δημοκρατίας της Κριμαίας στη Ρωσική Ομοσπονδία και τον σχηματισμό, εντός της Ρωσικής Ομοσπονδίας, νέων ομοσπονδιακών οντοτήτων, της Δημοκρατίας της Κριμαίας και της υπό ομοσπονδιακό καθεστώς πόλης της Σεβαστούπολης».

                  12.9.2014

                  17.

                  Oleg Vladimirovich LEBEDEV
                  Олег Владимирович Лебедев

                  Γεννήθηκε στις 21.3.1964 στο Orel/Rudny

                  Πρώτος αντιπρόεδρος της Επιτροπής της Δούμας για τις Σχέσεις με τις Χώρες ΚΑΚ, την Ευρωασιατική Ενοποίηση και τους Δεσμούς με τους Συμπατριώτες. Στις 20 Μαρτίου 2014, υπερψήφισε το σχέδιο ομοσπονδιακού συνταγματικού νόμου «σχετικά με την αποδοχή της Δημοκρατίας της Κριμαίας στη Ρωσική Ομοσπονδία και τον σχηματισμό, εντός της Ρωσικής Ομοσπονδίας, νέων ομοσπονδιακών οντοτήτων, της Δημοκρατίας της Κριμαίας και της υπό ομοσπονδιακό καθεστώς πόλης της Σεβαστούπολης».

                  12.9.2014

                  18.

                  Ivan Ivanovich MELNIKOV
                  Иван Иванович Мельников

                  Γεννήθηκε στις 7.8.1950 στο Bogoroditsk

                  Πρώτος Αντιπρόεδρος της Δούμας. Στις 20 Μαρτίου 2014, υπερψήφισε το σχέδιο ομοσπονδιακού συνταγματικού νόμου «σχετικά με την αποδοχή της Δημοκρατίας της Κριμαίας στη Ρωσική Ομοσπονδία και τον σχηματισμό, εντός της Ρωσικής Ομοσπονδίας, νέων ομοσπονδιακών οντοτήτων, της Δημοκρατίας της Κριμαίας και της υπό ομοσπονδιακό καθεστώς πόλης της Σεβαστούπολης».

                  12.9.2014

                  19.

                  Igor Vladimirovich LEBEDEV
                  Игорь Владимирович Лебедев

                  Γεννήθηκε στις 27.9.1972 στη Μόσχα

                  Αντιπρόεδρος της Δούμας. Στις 20 Μαρτίου 2014, υπερψήφισε το σχέδιο ομοσπονδιακού συνταγματικού νόμου «σχετικά με την αποδοχή της Δημοκρατίας της Κριμαίας στη Ρωσική Ομοσπονδία και τον σχηματισμό, εντός της Ρωσικής Ομοσπονδίας, νέων ομοσπονδιακών οντοτήτων, της Δημοκρατίας της Κριμαίας και της υπό ομοσπονδιακό καθεστώς πόλης της Σεβαστούπολης».

                  12.9.2014

                  20.

                  Nikolai Vladimirovich LEVICHEV
                  Николай Владимирович Левичев

                  Γεννήθηκε στις 28.5.1953 στο Pushkin

                  Αντιπρόεδρος της Δούμας. Στις 20 Μαρτίου 2014, υπερψήφισε το σχέδιο ομοσπονδιακού συνταγματικού νόμου «σχετικά με την αποδοχή της Δημοκρατίας της Κριμαίας στη Ρωσική Ομοσπονδία και τον σχηματισμό, εντός της Ρωσικής Ομοσπονδίας, νέων ομοσπονδιακών οντοτήτων, της Δημοκρατίας της Κριμαίας και της υπό ομοσπονδιακό καθεστώς πόλης της Σεβαστούπολης».

                  12.9.2014

                  21.

                  Svetlana Sergeevna ZHUROVA
                  Светлана Сергеевна Журова

                  Γεννήθηκε στις 7.1.1972 στο Pavlovo-na-Neve

                  Πρώτη αντιπρόεδρος της Επιτροπής Εξωτερικών Υποθέσεων της Δούμας. Στις 20 Μαρτίου 2014, υπερψήφισε το σχέδιο ομοσπονδιακού συνταγματικού νόμου «σχετικά με την αποδοχή της Δημοκρατίας της Κριμαίας στη Ρωσική Ομοσπονδία και τον σχηματισμό, εντός της Ρωσικής Ομοσπονδίας, νέων ομοσπονδιακών οντοτήτων, της Δημοκρατίας της Κριμαίας και της υπό ομοσπονδιακό καθεστώς πόλης της Σεβαστούπολης».

                  12.9.2014

                  22.

                  Aleksey Vasilevich NAUMETS
                  Алексей Васильевич Hаумец

                  Γεννήθηκε στις 11.2.1968

                  Υποστράτηγος του Ρωσικού Στρατού. Διοικητής της 76ης αερομεταφερόμενης μεραρχίας, η οποία ήταν μέρος της ρωσικής στρατιωτικής παρουσίας στο έδαφος της Ουκρανίας, ιδίως κατά την παράνομη προσάρτηση της Κριμαίας.

                  12.9.2014

                  23.

                  Sergey Viktorovich CHEMEZOV

                  Γεννήθηκε στις 20.8.1952 στο Cheremkhovo

                  Ο Sergei Chemezov είναι εκ των γνωστών στενών συνεργατών του Προέδρου Putin. Ήταν αμφότεροι αξιωματικοί της KGB, τοποθετημένοι στη Δρέσδη. Είναι μέλος του Ανώτατου Συμβουλίου της «Ενωμένης Ρωσίας». Χάρη στους δεσμούς του με τον Ρώσο Πρόεδρο, έχει αναρριχηθεί σε ανώτερες θέσεις σε εταιρείες ελεγχόμενες από το κράτος. Είναι πρόεδρος του ομίλου Rostec, της κυριότερης ρωσικής εταιρείας κατασκευής αμυντικού και βιομηχανικού υλικού που ελέγχεται από το ρωσικό κράτος. Κατόπιν απόφασης της Ρωσικής Κυβέρνησης, η Technopromexport, θυγατρική της Rostec, σχεδιάζει την κατασκευή εργοστασίων παραγωγής ενέργειας στην Κριμαία, στηρίζοντας με τον τρόπο αυτό την ενσωμάτωσή της στη Ρωσική Ομοσπονδία.
                  Επιπλέον, η Rosoboronexport, θυγατρική της Rostec, συνέδραμε στην ενσωμάτωση κριμαϊκών επιχειρήσεων του αμυντικού τομέα στη ρωσική αμυντική βιομηχανία, παγιώνοντας με τον τρόπο αυτό την παράνομη προσάρτηση της Κριμαίας στη Ρωσική Ομοσπονδία.

                  12.9.2014

                  24.

                  Alexander Mikhailovich BABAKOV
                  Aлександр Михайлович Бабаков

                  Γεννήθηκε στις 8.2.1963 στο Κισινάου

                  Μέλος της Δούμας, πρόεδρος της επιτροπής της Δούμας για τις νομοθετικές διατάξεις που αφορούν την ανάπτυξη του στρατιωτικοβιομηχανικού κλάδου της Ρωσικής Ομοσπονδίας. Είναι εξέχον μέλος της «Ενωμένης Ρωσίας» και επιχειρηματίας με σημαντικές επενδύσεις στην Ουκρανία και στην Κριμαία.
                  Στις 20 Μαρτίου 2014, υπερψήφισε το σχέδιο ομοσπονδιακού συνταγματικού νόμου «σχετικά με την αποδοχή της Δημοκρατίας της Κριμαίας στη Ρωσική Ομοσπονδία και τον σχηματισμό, εντός της Ρωσικής Ομοσπονδίας, νέων ομοσπονδιακών οντοτήτων, της Δημοκρατίας της Κριμαίας και της υπό ομοσπονδιακό καθεστώς πόλης της Σεβαστούπολης».

                  12.9.2014


title: 2011/247/ΕΕ: Απόφαση του Συμβουλίου, της 11ης Απριλίου 2011 , για την υπογραφή, εξ ονόματος της Ευρωπαϊκής Ένωσης, της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Αυστραλίας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994, σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση

text:
               20.4.2011

               EL

               Επίσημη Εφημερίδα της Ευρωπαϊκής Ένωσης

               L 104/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 11ης Απριλίου 2011
   για την υπογραφή, εξ ονόματος της Ευρωπαϊκής Ένωσης, της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Αυστραλίας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994, σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση
   (2011/247/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 29 Ιανουαρίου 2007, το Συμβούλιο εξουσιοδότησε την Επιτροπή να αρχίσει διαπραγματεύσεις με ορισμένα άλλα μέλη του Παγκοσμίου Οργανισμού Εμπορίου κατ’ εφαρμογή του άρθρου XXIV παράγραφος 6 της Γενικής Συμφωνίας Δασμών και Εμπορίου (ΓΣΔΕ) του 1994, στο πλαίσιο της προσχώρησης της Δημοκρατίας της Βουλγαρίας και της Ρουμανίας στην Ευρωπαϊκή Ένωση.

               (2)

               Οι διαπραγματεύσεις διεξήχθησαν από την Επιτροπή στο πλαίσιο των οδηγιών διαπραγμάτευσης που εξέδωσε το Συμβούλιο.

               (3)

               Μετά την ολοκλήρωση των εν λόγω διαπραγματεύσεων, μονογραφήθηκε, στις 15 Ιουνίου 2010, μια συμφωνία υπό μορφή ανταλλαγής των επιστολών μεταξύ της Ευρωπαϊκής Ένωσης και της Αυστραλίας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση.

               (4)

               Η εν λόγω συμφωνία θα πρέπει να υπογραφεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υπογραφή της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Αυστραλίας σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση εγκρίνεται, εξ ονόματος της Ευρωπαϊκής Ένωσης, με την επιφύλαξη της σύναψής της (1).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.
   Άρθρο 3
   Η παρούσα απόφαση αρχίζει να ισχύει την ημέρα έκδοσής της.

      Λουξεμβούργο, 11 Απριλίου 2011.

            Για το Συμβούλιο

            Ο Πρόεδρος

         PINTÉR S.

      (1)  Η συμφωνία θα δημοσιευθεί με την απόφαση σύναψής της.


title: Απόφαση της Επιτροπής, της 6ης Οκτωβρίου 2010 , σχετικά με τη σύσταση ομάδας εμπειρογνωμόνων για την εξέλιξη της αποστολής των ευρωπαϊκών συστημάτων δορυφορικής πλοήγησης, της «συμβουλευτικής ομάδας για την εξέλιξη της αποστολής»  Κείμενο που παρουσιάζει ενδιαφέρον για τον ΕΟΧ

text:
               7.10.2010

               EL

               Επίσημη Εφημερίδα της Ευρωπαϊκής Ένωσης

               C 271/2

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 6ης Οκτωβρίου 2010
   σχετικά με τη σύσταση ομάδας εμπειρογνωμόνων για την εξέλιξη της αποστολής των ευρωπαϊκών συστημάτων δορυφορικής πλοήγησης, της «συμβουλευτικής ομάδας για την εξέλιξη της αποστολής»
   (Κείμενο που παρουσιάζει ενδιαφέρον για τον ΕΟΧ)
   2010/C 271/02
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Τα προγράμματα EGNOS (Ευρωπαϊκή Υπηρεσία Υπέρθεσης για τη Γεωστατική Πλοήγηση) και Galileo διέπονται από τον κανονισμό (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, σχετικά με τη συνέχιση της υλοποίησης των ευρωπαϊκών προγραμμάτων δορυφορικής ραδιοπλοήγησης (EGNOS και Galileo) (1). Το άρθρο 1 παράγραφος 1 του κανονισμού (ΕΚ) αριθ. 683/2008 ορίζει ότι τα εν λόγω προγράμματα καλύπτουν όλες τις δραστηριότητες που απαιτούνται για τον καθορισμό, την ανάπτυξη, την επικύρωση, την κατασκευή, την εκμετάλλευση, την ανανέωση και τη βελτίωση του συστήματος EGNOS και του συστήματος που έχει συσταθεί δυνάμει του προγράμματος Galileo.

               (2)

               Σύμφωνα με το άρθρο 12 παράγραφος 2 του κανονισμού (ΕΚ) αριθ. 683/2008, η Επιτροπή είναι αρμόδια για τη διαχείριση αυτών των προγραμμάτων. Τα καθήκοντα διαχείρισης περιλαμβάνουν την ανανέωση και τη βελτίωση των συστημάτων μέσω της βελτίωσης των περιγραφών αποστολής και την υλοποίηση συναφών αλλαγών στα συστήματα.

               (3)

               Στόχος των δύο συστημάτων είναι να παρέχουν στους χρήστες σύγχρονες υπηρεσίες εντοπισμού θέσης, πλοήγησης και χρονισμού, σύμφωνα με τις καθορισθείσες απαιτήσεις αποστολής για τα Galileo και EGNOS. Κάθε βελτίωση των περιγραφών αποστολής των δύο συστημάτων πρέπει να συνεκτιμά τις απόψεις των κοινοτήτων χρηστών των συστημάτων δορυφορικής πλοήγησης και άλλων ενδιαφερομένων, συμπεριλαμβανομένων αυτών των κρατών μελών, τρίτων χωρών και διεθνών οργανισμών.

               (4)

               Επομένως, είναι αναγκαίο να συσταθεί ομάδα εμπειρογνωμόνων που θα παρέχει ανεξάρτητη γνώμη στην Επιτροπή, σχετικά με θέματα εξέλιξης της αποστολής των Galileo και EGNOS, και να καθοριστούν τα καθήκοντα και η δομή της.

               (5)

               Πρέπει να θεσπιστούν κανόνες για τη δημοσιοποίηση των πληροφοριών από μέλη της ομάδας, με την επιφύλαξη των κανόνων της Επιτροπής στο πεδίο της ασφάλειας όπως καθορίζονται στο παράρτημα της απόφασης της Επιτροπής 2001/844/ΕΚ, ΕΚΑΧ, Ευρατόμ, της 29ης Νοεμβρίου 2001, για την τροποποίηση του εσωτερικού κανονισμού της (2).

               (6)

               Τα προσωπικά δεδομένα θα υποστούν επεξεργασία σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (3).

               (7)

               Είναι σκόπιμο να οριστεί περίοδος εφαρμογής της παρούσας απόφασης. Η Επιτροπή θα εξετάσει εν ευθέτω χρόνω τη σκοπιμότητα παράτασης της ισχύος της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αντικείμενο
   Συστήνεται ομάδα εμπειρογνωμόνων για την εξέλιξη της αποστολής των ευρωπαϊκών συστημάτων δορυφορικής πλοήγησης, η «συμβουλευτική ομάδα για την εξέλιξη της αποστολής», στη συνέχεια «η ομάδα».
   Άρθρο 2
   Καθήκοντα
   1.   Η ομάδα προτείνει και αξιολογεί πιθανές εξελίξεις των στόχων της αποστολής και τους ορισμούς υπηρεσιών των ευρωπαϊκών προγραμμάτων δορυφορικής πλοήγησης Galileo και EGNOS. Για την εκτέλεση των καθηκόντων της, η ομάδα εκτιμά τις αλλαγές στις ανάγκες των χρηστών και στο πεδίο εφαρμογής των υπηρεσιών διαστημικής πλοήγησης, εντοπισμού θέσης και χρονισμού, τόσο σε ευρωπαϊκή όσο και σε διεθνή κλίμακα, λαμβάνοντας δεόντως υπόψη το υφιστάμενο παγκόσμιο πλαίσιο υπηρεσιών και συστημάτων δορυφορικής πλοήγησης.
   2.   Η ομάδα αναλύει τον αντίκτυπο αυτών των αλλαγών στην αποστολή και στις απαιτήσεις υπηρεσιών για τα προγράμματα Galileo και EGNOS και αναπτύσσει και προτείνει κατάλληλες επικαιροποιήσεις των βασικών αρχών της αποστολής και των υπηρεσιών.
   Άρθρο 3
   Διαβούλευση
   1.   Η ομάδα αναλαμβάνει τα καθήκοντα που της αναθέτουν οι υπηρεσίες της Επιτροπής, οι οποίες καθορίζουν επίσης το πεδίο εργασίας και το απαιτούμενο χρονοδιάγραμμα.
   2.   Ο πρόεδρος της ομάδας μπορεί να προτείνει περαιτέρω καθήκοντα που κρίνονται αναγκαία για την επίτευξη των στόχων της ομάδας, σε διαβούλευση και στενό συντονισμό με τις υπηρεσίες της Επιτροπής.
   Άρθρο 4
   Σύνθεση — Διορισμός
   1.   Η ομάδα αποτελείται από 25 μέλη κατ’ ανώτατο όριο.
   2.   Τα μέλη διορίζονται από την Επιτροπή και είναι ειδικοί με αρμοδιότητα στους τομείς που αναφέρονται στο άρθρο 2, οι οποίοι ανταποκρίθηκαν στη δημόσια πρόσκληση υποβολής υποψηφιοτήτων.
   3.   Τα μέλη της ομάδας είναι προσωποπαγώς διορισμένα άτομα και γνωμοδοτούν στην Επιτροπή ανεξάρτητα.
   4.   Τα μέλη της ομάδας διορίζονται για 4ετή θητεία. Ασκούν τα καθήκοντά τους έως την αντικατάστασή τους ή τη λήξη της θητείας τους. Η θητεία μπορεί να ανανεώνεται.
   5.   Τα ονόματα των μελών δημοσιεύονται στο μητρώο ομάδων εμπειρογνωμόνων και παρόμοιων οντοτήτων της Επιτροπής, στη συνέχεια «το μητρώο».
   6.   Τα προσωπικά δεδομένα συγκεντρώνονται, υποβάλλονται σε επεξεργασία και δημοσιεύονται σύμφωνα με τις διατάξεις του κανονισμού (ΕΚ) αριθ. 45/2001.
   Άρθρο 5
   Λειτουργία
   1.   Η ομάδα εκλέγει πρόεδρο μεταξύ των μελών της με απλή πλειοψηφία.
   2.   Σε συμφωνία με τις υπηρεσίες της Επιτροπής, η ομάδα μπορεί να δημιουργήσει υποομάδες για την εξέταση ειδικών ζητημάτων βάσει εντολής καθηκόντων που καθορίζει η ομάδα. Οι εν λόγω υποομάδες διαλύονται μετά την εκπλήρωση της εντολής τους.
   3.   Οι υπηρεσίες της Επιτροπής μπορούν ad hoc να καλούν εμπειρογνώμονες εκτός της ομάδας, με ειδικές γνώσεις σε θέμα της ημερήσιας διάταξης, προκειμένου να συμμετάσχουν στις εργασίες της ομάδας ή της υποομάδας. Επιπλέον, οι υπηρεσίες της Επιτροπής μπορούν να χορηγήσουν καθεστώς παρατηρητή σε άτομα και οργανισμούς.
   4.   Τα μέλη και οι παρατηρητές συμμορφώνονται με τις διατάξεις περί τήρησης του επαγγελματικού απορρήτου που ορίζονται στις Συνθήκες και με τους κανόνες εφαρμογής τους, καθώς και με τους κανόνες της Επιτροπής σχετικά με την ασφάλεια όσον αφορά την προστασία διαβαθμισμένων πληροφοριών της ΕΕ, όπως αυτοί ορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ της Επιτροπής. Σε περίπτωση μη τήρησης των εν λόγω διατάξεων, η Επιτροπή δύναται να λάβει κάθε ενδεδειγμένο μέτρο.
   5.   Οι συνεδριάσεις των ομάδων και υποομάδων εμπειρογνωμόνων διενεργούνται στις εγκαταστάσεις της Επιτροπής. Η Επιτροπή εξασφαλίζει τις υπηρεσίες γραμματειακής υποστήριξης. Στις συνεδριάσεις δύνανται να συμμετέχουν και άλλοι υπάλληλοι της Επιτροπής για τους οποίους οι εργασίες της ομάδας ή των υποομάδων της παρουσιάζουν ενδιαφέρον.
   6.   Η ομάδα εγκρίνει τον εσωτερικό της κανονισμό με βάση τους συνήθεις διαδικαστικούς κανόνες για τις ομάδες εμπειρογνωμόνων.
   7.   Η Επιτροπή δημοσιεύει τις σχετικές πληροφορίες για τις δραστηριότητες που διεξάγει η ομάδα, είτε με τη συμπερίληψή τους στο μητρώο, είτε μέσω ενός συνδέσμου από το μητρώο προς αποκλειστικό ιστότοπο.
   Άρθρο 6
   Έξοδα συνεδριάσεων
   1.   Οι συμμετέχοντες στις εργασίες της ομάδας δεν αμείβονται για τις υπηρεσίες που παρέχουν.
   2.   Τα οδοιπορικά και οι δαπάνες διαβίωσης των συμμετεχόντων στις δραστηριότητες της ομάδας επιστρέφονται από την Επιτροπή σύμφωνα με τις ισχύουσες διατάξεις της Επιτροπής.
   3.   Τα έξοδα αυτά καλύπτονται εντός των ορίων των διαθέσιμων κονδυλίων στο πλαίσιο της ετήσιας διαδικασίας κατανομής των πόρων.
   Άρθρο 7
   Εφαρμογή
   Η παρούσα απόφαση έχει εφαρμογή έως τις 31 Δεκεμβρίου 2014.

      Βρυξέλλες, 6 Οκτωβρίου 2010.

            Για την Επιτροπή

         Antonio TAJANI

            Μέλος της Επιτροπής

      (1)  ΕΕ L 196 της 24.7.2008, σ. 1.

      (2)  ΕΕ L 317 της 3.12.2001, σ. 1.

      (3)  ΕΕ L 8 της 12.1.2001, σ. 1.